
Kad smo već stavili prst na čelo, pokušajmo da odgonetnemo: da li Duliću 
treba ukinuti imunitet ili treba ukinuti Dulića. 



Ministarstvo finansija i privrede 
Srbije, koje očigledno ne zna šta 
da radi sa železarom Smederevo, 
objavilo je u ponedeljak novi tender 
za izbor strateškog partnera za 
ovu železaru. Nadamo se da niste 
zaboravili da je država železaru 
Smederevo početkom ove godine 
otkupila od ,,Ju es stila“ za 50 
miliona dolara, a tadašnji premijer 
Cvetković lagao javnost kako je 
otkupljena za jedan dolar. Početkom 
prošlog meseca smo detaljno pisali 
o tome kako je 2003. godine ,,Ju 
es stil“ dobio železaru na poklon, 
u kratkom roku ostvario ogroman 
profit pretapajući najkvalitetniji 
jugoslovenski čelik i koristeći 
robovski rad radnika koje su takođe 
kupili od države, a onda su prodali 
železaru nazad državi za 50 miliona 
dolara. 

Iz Ministarstva finasija i privrede 
poručuju da bi novi vlasnik Železare 
Smederevo mogao da pokrene 
ugašenu visoku peć u roku od šest 
meseci. Do leta 2013, možda i do 
jeseni, a možda i neke druge godine? 
Komad šargarepe je na dohvat ruke. 
Evo ga tu. Izdržite još malo. 


Zločin s predumišljajem 

U međuvremenu, Republički fond za 
zdravstveno osiguranje (RFZO) doneo 
j e novi pr avilnik po kome j e preventivni 
ginekološki pregled u domovima 
zdravlja moguće obaviti samo jednom 
u tri godine. RFZO neće da snosi 
troškove ni za jedan preventivni 
pregled koji se obavi mimo utvrđene 
norme. Naravno, češće preglede 
žene uvek mogu obaviti u privatnoj 
ordinacij i - cena pr ava sitnica, naj manj e 
50 evra. Logika RFZO je očigledna: 
ko nema novca za pregled nek dobije 
rak, taman da muljatori iz državnih 
institucija i farmeceutskih korporacija 
zarade još para na mahinacijama sa 
citostaticima. 

Vreme dupliranja malignih ćelija 
je dva meseca. To znači da od jedne 
maligne ćelije za dva meseca nastanu 
dve, pa za još dva meseca četiri. Dok 
prođu tri godine, tumor može toliko 
da naraste da već postane kasno 
za operaciju i uspešan tok lečenja 
objašnjava Slobodan Čikarić, 
predsednik Društva za borbu protiv 
raka Srbije. 

U pravilniku RFZO piše i da žene 
starosti od 25 do 69 godina samo 
jednom u tri godine mogu uraditi 
ciljani pregled radi otkrivanja raka 
grlića materice, kao i da žene od 45 
do 69 godina mogu samo jednom u 
dve godine da odu na kontrolu radi 
otkrivanja raka dojke. Ako znamo 
da u Srbiji od raka grlića materice 
godišnje umre oko 500 žena, sami 
procenite da li bi trebalo streljati 
lica odgovorna za donošenje ovog 
zločinačkog pravilnika. Kad smo već 
stavili prst na čelo i razmislili o svim 
tim zlikovcima na vlasti, pokušajmo 


da odgonetnemo: da li Duliću treba 
ukinuti imunitet ili treba ukinuti 
Dulića? 

Nema nam druge 

Iz Narodne bande Srbije stižu nam, 
kao i uvek, lepe vesti o inflaciji, 
nezaustavljivim poskupljenjima 
i katastrofi koja nas očekuje. 
Viceguverner NBS, Veselin Pješčić, 
kaže da će inflacija u Srbiji do kraja 
godine premašiti 12 odsto, a pad bruto 
domaćeg proizvoda (BDP) iznosiće 
1,5 odsto. 

Oni koji su još uvek u stanju da prate 
medije i nisu podlegli psihičkim 
bolestima (10. oktobra je bio svetski 
Dan mentalnog zdravlja, pa se neko 
setio da ukaže na epidemiju psihičkih 
poremećaja koji su uzrokovani 
stresom) kada vide vesti mogu samo 
da psuju političare i mašu pesnicom 
prema televizoru. Svi su nezadovoljni 
uslovima života i rada. Ali u Srbiji 
još uvek izostaje epidemija protesta 
i štrajkova koja je zahvatila Grčku i 
Španiju, akoja jebeskrajno zdravijaod 
epidemije očajanja i stresa. Shvatite: 
neće nam biti bolje sve dok ne izađemo 
na ulice, dok se ne organizujemo sa 
svojim kolegama u borbene direktno- 
demokratske sindikate, dok se ne 
ispravimo i odlučimo da se borimo... 
Oni su očigledno namerili da nam 
dođu glave. Tako se npr. na teritoriji 
Moravičkog okruga u 2009. dogodio 
31 slučaj samoubistva, da bi se taj broj 
svake godine povećavao. U 2010. ih je 
bilo 37, a prošle godine su zabeležena 
43 slučaja samoubistva. Ako ne 
preduzemete nešto danas, uskoro bi 
moglo da bude prekasno. Mislite o 
tome. 


“KAPA PIKTATURA P0STANE REALNOST, REVOLUCIJA P0STAJE PRAVO” (Viktor Igo) 


















Borba protiv korupcijeP 

Nema veće utopije od ideje da je moguć pitomi, nekorumpirani, pošteni 
kapitalizam. 


Nedaće bivšeg ministra Olivera 
Dulića, pokušaji njegovog 
hapšenja, i čitava gungula vezana 
za slučaj korupcije u okviru 
njegovog ministarstva naivnom 
posmatraču mogu delovati kao 
korak napred u žabokrečini 
srpske politike. Siromašnima i 
potlačenima je, naravno, drago 
kada vide da i bogati i do juče 
moćni takođe mogu da budu u 
neprilici, da ih ponižavaju i hapse. 
Svakom normalnom stanovniku 
Srbije je drago kada vidi da su 
barem neki od gadova koji su 
nam krojili živote pune mraka i 
bede uplašeni za svoje lopovske 
pozicije, za svoju krađom stečenu 
imovinu, i za svoje buduće 
pljačkaške poduhvate. 

No, osim nešto boljeg 
raspoloženja nas kojima su živote 
uništili Dulić i Dulići, šta zapravo 
znači borba protiv „korupcije” u 
sistemu u kome živimo? Ponekad, 
od manje informisanih ljudi, 
možemo čuti priču o tome kako 
ovo kod nas „nije kapitalizam”, 
ili kako je u pitanju „divlji 
kapitalizam”, te da su korupcija na 
svim nivoima društva i nesnosna 
eksploatacija samo neke devijacije 
i greške, kojih, inače, u „pravom” 
kapitalizmu nema. Nema veće 
utopije od ideje da je moguć 
pitomi, nekorumpirani, pošteni 
kapitalizam. Kapitalizam je sistem 
koji se bazira na eksploataciji 
najširih slojeva radnog naroda i 
na beskrupuloznom takmičenju 
učesnika „tržišne utakmice”. Sa 
takvim pretpostavkama samo 
neko ko je slep pored očiju može 
verovati da utakmica neće biti 
nameštena, i da oni najmoćniji 
i najbogatiji neće biti ti koji će 
diktirati pravila i provlačiti se 
kroz procepe koje će sami stvarati. 
Slučaj evi iz kapitalističkih centara, 
poput slučaja kompanije ,,Enron“ 


u SAD koja je, mahinacijama 
menadžmenta, došla do toga da 
zaposleni, pored posla, izgube 
i milijarde dolara penzionog i 
zdravstvenog osiguranja, dok su 
se rukovodioci izvukli uz blage 
ili nikakve kazne, samo pokazuje 
da je korupcija, i gaženje preko 
leševa, modus operandi - način 
delovanja kapitalističkog sistema, 
a ne neka greška koja se može 
izbeći ukoliko se bude obratila 
veća pažnja na poštovanje pravila. 
Pravila su nameštena od početka, 
i ne postoji način da u kapitalizmu 
ona budu podešena na taj način 
da odgovaraju većini. Pravila su 
stvorena da bi se održalo i uvećalo 
bogatstvo onih koji se već nalaze 
na vrhu. O tome, pored mnoštva 
revolucionarnih dešavanja 

kroz čitavu istoriju i pregršt 
revolucionarne teorije, danas 
jasno govore mase opljačkanog i 
gnevnog radništva širom sveta i 
Evrope - od Grčke do Španije, i 
od Italije do Francuske - koje ne 
pristaju na nastavak kapitalističke 
pljačke. 

Stoga, navodna borba protiv 
korupcije će, u najboljem slučaju, 
imati isključivo simboličan 
značaj, sa par sitnijih riba koje 
će biti optužene za najmanje od 
svojih pronevera - narodu će biti 
prodata iluzija da će vladajuća 
klasa, čije interese zastupaju sve 
političke stranke, pokušati da 
popljačkano stanovništvo još 
neko vreme drži u pokornosti. 
Naravno, rezultati te ,,borbe“ ne 
mogu biti drugačiji nego samo 
poražavajući. Ne samo zbog toga 
što vladu koja tu borbu „vodi” 
čine isti ljudi koje smo tokom 
poslednjih dvadeset godina dobro 
upamtili po svemu najgorem: 
po huškanju na ratove (Vučić), 
po planiranim pljačkanjima i 
dubokoj umešanosti u razne 


koruptivne radnje (Dačić), ili po 
servilnom zastupanju interesa 
stranog kapitala (Dinkić), već 
zato što jeborbaprotivkorupcije, 
u sistemu koji se bazira na 
pljački, po definiciji osuđena na 
neuspeh. 

I. B. 


Tadcjjmjioručujefifiu 

TheuvobMies 

Priča o revo- 
lucinarnom 
s i n d i k a t u 
Industrijski 
radnici sveta 
(IWW) koji je 
tokom dese- 
togodišnjeg 
perioda pred 
Prvi svetski rat 
u SAD narastao 
u masovan borbeni radnički 
pokret, konstatno pod žestokom 
represijom države i industrijalaca, 
da bi nakon ulaska SAD u rat 
IWW bio skoro potpuno uništen 
od strane državnog represivnog 
aparata zbog svog doslednog 
antimilitarizma, borbe za radni- 
čka prava i protiv rata. Veoma 
^zanimljivo i informativno. 


Da li ste AG ) 
znali tf 

...da su SAD bacile više bom- 
bi na Vijetnam nego što je 
ovih borbenih sredstava uku- 
pno bačeno tokom Prvog i 

Drugog svetskog rata? 

v- J 

Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 














ex-Idolmladih 


INTERVJU k 


Blokadom fakulteta 
tražili osnovna prava 


Studenti su blokirali nastavu na 
Matematičkom fakultetu od 2. do 5. 
oktobra. Nije novost da se uprava ne- 
korektno ponaša prema studentima, 
niti da se krši zakon - to im je kao 
„Dobar dan cc . Novost je da su studenti 
odlučili da se organizovano i direkt- 
nim pritiskom na upravu izbore za 
svoja prava i bolje uslove studiranja. 
Iz ove borbe svi studenti mogu da iz- 
vuku dve pouke. Da je blokada jedan 
od najefikasnijih načina borbe i da ne 
treba čekati da se stanje pogorša jer 
je stanje u visokom obrazovanju već 
potpuno katastrofalno. 

Razgovarali smo sa učesnikom 
blokade koji je izrazio želju da ostane 
anoniman. 

Direktna akcija: Kako je došlo do 
blokade? 

Student Matematičkog: Nakon što 
je uprava fakulteta po ko zna koji put 
odbila da razgovora sa studentima, 
nismo imali kud i blokirali smo 
fakultet. Formirali smo radne grupe 
i sastavili pravilnik o ponašanju 
učesnika blokade, koji ni jedan jedini 
put nije prekršen. 

DA: Koji su vas problemi podstakli na 
blokadu? 

SM: Uprkos tome što formalno ima- 
mo šest rokova, u letnjem semestru 
ne možemo da polažemo ispite iz 
zimskog semestra i obrnuto. Pojedini 
rokovi se spajaju iako se po zakonu 
mora pauzirati 10 dana pre narednog 
roka. Ukinuli su apsolventske rokove, 
pa tako jedna devojka kojoj je ostao 
samo jedan ispit mora da čeka slede- 
ći jun da bi imala pravo da izađe na 
njega. Ko propusti kolokvijum, bez 
obzira na razlog, ne može da izađe na 
ispit, a kolokvijumi nisu nadoknadivi, 
pa ti čekaj sledeću godinu. Na sve to, 
svaki put kad na dnevni red Nastavno 
naučnog veća (NNV) dođe tačka 
„studentska pitanja cc , kvorum se 
raspadne. 

DA: Kako se ponela uprava, a kako 
profesori? 

SM: Matematički fakultet je luda kuća. 


Dekan nas je podržao, ali je problem 
u NNV na kome je ranijih godina 
dolazilo i do fizičkih obračuna, pa je i 
policija morala da reaguje. Mi smo sa 
svoje strane bili vrlo korektni, nismo 
sprečili ni jedan usmeni ispit, niti smo 
sprečili svečani prijem brucoša. Vrlo 
smo ih rado uputili u situaciju u kojoj se 
nalaze zajedno sa starijim studentima i 
dosta njih nam se odmah pridružilo. 
Profesori su uglavnom ćutali i očekiva- 
li da se blokada raspaspadne istog 
dana, ali to se nije desilo. Dostavili 
smo zahteve Ministarstvu i oni su 
povrdili da su legitimni sa pravne tačke 
gledišta. 

DA: Na kraju je ipak došlo do 
pregovora? 

SM: Kada smo nakon nekoliko dana 
odlučili da se obratimo prosvetnoj 
inspekciji, Dekan je naprasno uspeo 
da sazove vanrednu sednicu NNV-a 
sa jednom tačkom dnevnog reda - 
dodatni ispitni rok. Mi smo smo tražili 
da se raspravlja i o ostalim našim 
zahtevima, ali se profesori nisu ustezali 
da nas otvoreno ucene: „Prihvatite 
dodatni rok ili ćemo bez problema otići 
odavde i nećete dobiti ništa cc . Izglasali 
su taj rok i dok si trepnuo, profesora 
više nije bilo. Oko 250 studenata koji 
su bili tu je momentalno organizovalo 
vanredni sastanak parlamenta, skoro 
kao plenum, amfiteatar je bio krcat. 
Bili smo ogorčeni. Izglasali smo 
nastavak blokade. To je bila treća noć 
na fakultetu. Sada kruži šala da nisi 
pravi student Matematičkog, ako bar 
jednu noć nisi proveo sa njim! 

DA: Kako se blokada završila? 

SM: Narednog jutra profesori su počeli 
fizički da nasrću na studente, ali se mi 
nismo povukli. Na kraju je Dekanat 
pozvao naše predstavnike i formirana 
je zajednička komisija profesora i 
studenata koji će zajedno da rade 
na rešavanju problema i ispunjenju 
zahteva. Rok za rad komisije je 1. 
novembar, a rok da NNV prihvati 
zahteve je 1. decembar. Ukoliko 
se zahtevi ne ispune ponovo ćemo 
blokirati. 


Slušaj 
iznutra 

Unutrašnje dvorište između starih zgrada. 
Da li se uopšte i može nazvati dvorištem? Taj 
prostor je omeđen zgradama koje su preživele 
bombardovanje i okupaciju, i zgradama koje su 
izgrađene neposredno posle Drugog svetskog 
rata. Ključeve zadnjih izlaznih vrata obično drže 
neki zadrti predsednici kućnih saveta, tako da 
poslednjih petnaestak godina zalutala duša ovde 
teško može da prismrdi. Ne grakću deca, ne tuku 
se tepisi, ne rolaju se džointi, ne rade se zgibovi, 
ne čombuju se pičke izdajničke, ne popravljaju 
se pente, ne roštilja se... Samo sablasna naduvena 
betončina i oljušten malter prizivaju sećanja 
na atmosferu iz Linčovog ,,Eraserhead“. Pa 
da, nije to više ono živo tehnikolor dvorište iz 
Hičkokovog „Rear Window“. 

Naličje zgrade, izvrnuta slika onog kako bi 
stanari želeli da ih drugi vide. Suše se lojavi 
grudnjaci i rupičaste gaće, tresotepihasta 
golmanska konstrukcija jeca sama, mačke jure 
golubove po klimavim zidićima, terase koje 
služe kao ostave za zimnicu, raspale bajseve i 
molerske merdevine, glas histerične majke kojoj 
dete odbija da doručkuje večeru, zvuk viljuške 
koja pada na pod, ptičji izmet, pičji tampon, 
prastari teretni lift na spoljašnjem zidu zgrade 
- interesentna konstrukcija koja je te 1937. po- 
magala pri useljenju, siročići od antena za sa- 
telitski i zemaljski prijem, odvod respiratora iz 
kuhinje hotelskog restorana, i da - ono suludo 
umjetno dizalo ima i nekakav primitivni motor 
koji se još klati na vrhu oronule fasade. 

Privlačna premršava radnica propalog teks- 
tilnog kombinata otvara vrata terase preko puta. 
Odsjaj sunca mi brkne u oko. Sa druge strane 
gigantskog divljeg kestena koji raste iz betona 
dopire setni zvuk old-skul narodnjaka. ЈеГ to 
Tozovac peva „Jesen u mom sokaku“? 

Iz frizerskog salona u dvorište ulazi 
zabranjenopušeća bakuta koja pali cigaretu. 
Čudno, baba se transformiše u predivnu 
bucmastu devojku! Devojka se ubrzo pretvara 
u crnu mačku, mačka koji trenutak kasnije 
postaje prepredeni patuljak u đubretarcu koji 
se pretvara u novčanicu od 500 dinara, da 
bi 500 dinara gotovo istog časa postalo 200 
evra. Utom u dvorište ulazi neki đilkoš koji sa 
mahovinastog betona ščepa novčanicu, tutne je 
sebi u džep i utrči u hodnik zgrade. E, majke mu 
ga nabijem... 


^Dinektnu akciju možete nabaviti na sledećm mestima-^ 

BEOGRAD: Kulturni centri REX i CZKD; 
Knjižare BARABA, PLATO i BEOPOLIS; 

Kafići BROD, BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
^NUBLU i MALA VELIKA KNJIGA. _ 










9. oktobar. Uprkos zabrani svih protesta i 
okupljanja, više desetina hiljada demonstrana- 
ta izašlo je na ulice Atine zbog dolaska nema- 
čke kancelarke Angele Merkel koja se sastala s 
grčkim premijerom Antonisom Samarasom. 
Izbili su žestoki sukobi demonstranata i 
pripadnika policije (za ovu intervenciju mobi- 
lisano je oko 7.000 uniformisanih batinaša iz 
cele zemlje), koji su upotrebili suzavac i fleš 
bombe u više navrata, dok su demonstranti 
uzvratili kamenicama. Na transparentima koji 
su nošeni, između ostalog, pisalo je i: ,,NE Če- 
tvrtom rajhu!” Demonstranti su palili zastave 
Evropske unije i barjake nacističke Nemačke. 
Zgrada parlamenta bila je okružena čeličnom 
ogradom, koju je masa pokušala da probije. 
Nad gradom su sve vreme nadletali helikopte- 
ri, na krovovima su bili raspoređeni snajperi- 
sti, na ulice su dovezeni vodeni topovi, a u ma- 
si je bilo više stotina agenata u civilu. Nekoliko 
desetina ljudi je privedeno. Vesti objavljene 
preko kapitalističkih medija potvrđuju da je 
ovaj protest bio jedan od največih i najžeščih 
u poslednjih nekoliko meseci. Grčke TV 
stanice uopšte nisu prenosile ni izveštavale o 
dešavanjima na atinskim ulicama. 


Centar za liberterske studije predstavlja: 

Sergej Stepnjak 

Nihilistkinja 

Istinita priča o Olgi Ljubatovič, čuvenoj 
ruskoj nihilistkinji, poreklom sa naših pros- 
tora. 


Sergej Stepnjak 

Nihilistkinja 

Istinita priča o Olgi Ljubatovič 




ATINA JE REKLA NE CETVRTOM RAJHU 


Turska: „Nećemo da budemo vojnici 
imperijalizma!” 

4. oktobar. U Ankari su izbile velike antira- 
tne i antiimperijalističke demonstracije. Vi- 
še desetina hiljada ljudi krenulo je prema 
zgradi parlamenta, gde se upravo održavala 
vanredna sednica na kojoj je odlučivano 
o pokretanju vojne intervencije protiv Si- 
rije. Policija je dočekala demonstrante sa 
suzavcem i izbili su sukobi. Demonstranti su 
uzvikivali: „Ovaj rat nije moj rat!” „Nečemo 
da budemo vojnici u službi imperijalizma!”, 
odbacujuči sramnu Tursko-Američku mili- 
tarističku alijansu i iskazujući solidarnost sa 
sirijskim narodom. 

Velika većina stanovnika Turske ne želi ovaj 
r at koj i režira amer ička finansij ska mašinerij a 
radi ostvarivanja svojih zločinačkih interesa 
na Bliskom istoku. Mnogi stanovnici Turske, 
mahom mladi ljudi, pokazuju da su itekako 
prozreli ovu prljavu igru. Umesto napretka i 
mira, radničkoj klasi Turske se nudi pakao 
rata i krvavi sukob sa susednom Sirijom, čije 
stanovnike Turci nazivaju svojom braćom. 
Tokom poslednjih meseci turski premijer 
Erdogan sve očiglednije pokazuje da nije 
ništa drugo nego instrument velikih sila u 
Turskoj. 

Razbuktavanje radničke borbe u 
Južnoafričkoj Republici 

Veliki talas radničkih štrajkova u Južno- 
afričkoj republici, koji je započeo u avgustu 
u rudnicima platine, proširio se i na druge 
privredne sektore, i sada preti da potpuno 
parališe ekonomski sistem zemlje. Poslednja 
dva u nizu štrajkova zahvatila su jedan od 
najvećih svetskih rudnika „Kumba Iron 
Ore”, a radnici trećeg po veličini svetskog 
rudnika zlata Kusasaletu takođe su prestali 
sa radom u štrajku koji uprava kompanije 


naziva „ilegalnim”. Takođe, obustava rada 
kamionskih prevoznika preti nestašicom 
goriva. Tokom nekoliko prethodnih nedelja 
čak 75 hiljada radnika stupilo je u štrajk. 

Uprava rudnika „Lonmin”, u kojima su 
štrajkovi buknuli početkom avgusta, i u 
kojima je policija počinila masakr nad 
radnicima, uspela je da smiri situaciju 
prihvativši zahteve radnika za povećanjem 
plate od 22 posto, što je bio presedan koji je 
uspaničio ostale kompanije u zemlji. Firme 
Gold Fields i Anglo American Platinum su iz- 
javile da neće popustiti pred zahtevima rad- 
nika obrazloživši takvu odluku činjenicom 
da su plate radnika ,,u zakonskim okvirima”. 
Najveći strah među gazdama i vlastima 
izaziva činjenica da bi se štrajkovi mogli 
proširiti na rudnike uglja, što bi izazvalo ne 
samo nestašicu struje već potpuni kolaps 
električne mreže. U proizvodnim pogonima 
„Tojote” u Durbanu, u kojima se proizvodi 
oko 120.000 automobila godišnje, radnici su 
preduzeli potpunu obustavu rada zbog nis- 
kih plata, prethodno optuživši vođe zvanič- 
nog sindikata za izdaju. Štrajk kamionskih 
prevoznika postaje sve radikalniji, i traje već 
dve nedelje. Jedan radnik koji nije stupio u 
štrajk zapaljen je od strane ostalih, dok su 
drugoga kamenovali. Oni koji ne štrajkuju 
voze u konvojima pod pratnjom i zaštitom 
jakih policijskih snaga. ( Advance.hr ) 

Lučki radnici Čilea pobedili 
12-dnevnimštrajkom 

5. oktobar. Lučki radnici u Čileu postigli 
su dogovor s vlastima nakon 12-dnevne 
blokade luka u Talkahuanu i San Antoniju. 
Predlog štrajkača je usvojen, a predstavnik 
Sindikata lučkih radnika Čilea, Robinzon 
Avalos, rekao je da su radnici ovim 
dogovorom postigli 90% svega što su 
tražili. „Jedna od stvari za koje smo se 
izborili je pravo na penziju, u iznosu od 
dve minimalne zarade, za radnike stare 
preko 53 godine koji zbog iscrpljenosti i 
bolesti više nisu u stanju da rade cc . Serđo 
Vargas, portparol sindikata Front lučkih 
radnika iz San Antonija, takođe je izjavio 
da su radnici zadovoljni svojom pobedom 
u pregovorima. Štrajk u San Antoniju, koji 
je intenzivno trajao 12 dana, nanosio je 
štetu terminalima koji opslužuju ovu luku 
od milion dolara dnevno. (Santiago Times) 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 













